《程烈妇诗二首 其二》
明代·王惠

人间何事使人惊，一死能全万古名。合卺已相同穴葬，盖棺宁忍别偷生。

肝肠断折情犹切，节义坚贞命必轻。多少英雄名达士，临危何不尽忠诚。

作者简介：王惠，字仲迪，号霜筠。合肥人，从兄千户志调官，籍于琼。博学能文。洪武末用大臣荐至京，以三丧未举力辞归隐。著《截山咏史》、《岭南声诗鼓吹》诸集。明正德《琼台志》卷三六有传。